Palmira (Kolumbija)
Palmira (isp. Palmira) – miestas Kolumbijoje, Valje de Kaukos departamente, rytiniame Kaukos krante, 28 km nuo Kalio, 1001 m aukštyje. Per Palmirą eina Medeljino–Kalio geležinkelis ir Panamerikos plentas, šalia yra Kalio tarptautinis oro uostas. Žemdirbystės centras (auginamos cukranendrės, tabakas, kava, ryžiai ir kiti javai, vynuogės, medvilnė, veisiami galvijai). Maisto (daugiausia cukraus, mėsos), tekstilės pramonė. Kurortas. Tarptautinis tropinės žemdirbystės tyrimo centras, įkurtas 1967 m.